নিজের দেশের মাটিতেই ২১ ফুটের বিশাল ‘শাকিরা’

কলম্বিয়া: গ্র্যামি পুরস্কারে ভূষিত বিশ্ববিখ্যাত সঙ্গীতশিল্পী শাকিরা (Shakira)। ‘কুইন অফ ল্যাটিন মিউজিক’ (Queen of Latin Music) নামে তাঁর জগৎজোড়া খ্যাতি। বিশ্বজুড়ে টপ সেলিং গায়িকাদের মধ্যে শাকিরার নাম সর্বাগ্রে উঠে আসে। ৪৬ বছর আগে কলম্বিয়ার (Colombia) বারানকিলায় (Barranquilla) জন্ম শাকিরা ইসাবেল মেবারাক রিপোল ওরফে শাকিরার। চার দশক পর জন্মভূমিতেই দুর্দান্ত উপহার পেলেন বিশ্ববিখ্যাত সঙ্গীতশিল্পী।

সম্প্রতি কলম্বিয়ায় নিজের দেশের মাটিতেই জনপ্রিয় এই সঙ্গীতশিল্পীর বিশাল এক মূর্তি উন্মোচিত হল (Statue of Shakira)। মঙ্গলবার মাগডালেনা নদীর ধারে একটি উদ্যানে অতিকায় মূর্তি বসেছে শাকিরার। সম্পূর্ণ মূর্তিটি তামা দিয়ে তৈরি, উচ্চতা ২১.৩ ফুট বা প্রায় সাড়ে ছয় মিটার। মঙ্গলবার শাকিরার মূর্তি উদ্ধোধনের অনুষ্ঠানে উপস্থিত ছিলেন শাকিরার বাবা-মা এবং ভাইয়েরা। সিটি মেয়র জেমি পুমারেজোও সেখানে ছিলেন।

আরও পড়ুন: ভালোবাসার মানুষকে কী বলেন জাহ্নবী? জানালেন নিজেই

গানের পাশাপাশি নাচেও সমান ভাবে দক্ষ তিনি। ২০০৫ সালে ‘হিপস ডোন্ট লাই’ নামের পপ ঘরানার একটি গান মুক্তি পায় শাকিরার। মুক্তির পরেই বেশ জনপ্রিয় হয়ে উঠে গানটি। এই গানের ভিডিওতেও পারফর্ম করেন তিনি। ‘হিপস ডোন্ট লাই’ গানের দৃশ্য থেকে ‘হিপ শেকিং’ নামে একটি বিশেষ ভঙ্গিমা অনুকরণ করেই তামার মূর্তিটি বানিয়েছেন ইনো মারকোয়েজ। এক্স হ্যান্ডেলে মূর্তির ছবি শেয়ার করে ইনোকে ধন্যবাদ জানিয়েছেন শাকিরা।

View this post on Instagram

A post shared by Shakira (@shakira)